Α4-0294/96

Απόφαση σχετικά με την κοινή θέση που εγκρίθηκε από το Συμβούλιο ενόψει της έκδοσης της οδηγίας του Συμβουλίου για τον εξοπλισμό πλοίων (C4-0370/96 - 95/0163(SYN))

(Διαδικασία συνεργασίας : δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0370/96 - 95/0163(SYN) (( ΕΕ C 298 της 26.8.1996, σ. 10)),

- έχοντας υπόψη τη γνωμοδότησή του σε πρώτη ανάγνωση (( ΕΕ C 339 της 18.12.1995, σελ. 21)) επί της πρότασης της Επιτροπής προς το Συμβούλιο COM(95)0269 (( ΕΕ C 218 της 23.08.95, σελ. 9)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Μεταφορών και Τουρισμού (Α4-0294/96),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Άρθρο 3, παράγραφος 3

>Αρχικό κείμενο>

3. Παρά το γεγονός ότι για το σκοπό της ελεύθερης κυκλοφορίας ο εξοπλισμός ο οποίος αναφέρεται στην παράγραφο 1 είναι δυνατόν να εμπίπτει στο πεδίο εφαρμογής και άλλων οδηγιών, εκτός της παρούσας, και ιδίως των οδηγιών 89/336/ΕΟΚ του Συμβουλίου της 3ης Μαΐου 1989 για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα και 89/686/ΕΟΚ του Συμβουλίου της 21ης Δεκεμβρίου 1989 για την προσέγγιση των νομοθεσιών των κρατών μελών σχετικά με τα μέσα ατομικής προστασίας, ο εν λόγω εξοπλισμός υπόκειται αποκλειστικώς στην παρούσα οδηγία για το σκοπό της ελεύθερης κυκλοφορίας. Οι διατάξεις της παρούσας παραγράφου δεν έχουν εφαρμογή στον ραδιοεπικοινωνιακό εξοπλισμό.

>Κείμενο μετά την ψηφοφορία στο ΕΚ>

3. Παρά το γεγονός ότι για το σκοπό της ελεύθερης κυκλοφορίας ο εξοπλισμός ο οποίος αναφέρεται στην παράγραφο 1 είναι δυνατόν να εμπίπτει στο πεδίο εφαρμογής και άλλων οδηγιών, εκτός της παρούσας, και ιδίως των οδηγιών 89/336/ΕΟΚ του Συμβουλίου της 3ης Μαΐου 1989 για την προσέγγιση των νομοθεσιών των κρατών μελών σχετικά με την ηλεκτρομαγνητική συμβατότητα και 89/686/ΕΟΚ του Συμβουλίου της 21ης Δεκεμβρίου 1989 για την προσέγγιση των νομοθεσιών των κρατών μελών σχετικά με τα μέσα ατομικής προστασίας, ο εν λόγω εξοπλισμός υπόκειται αποκλειστικώς στην παρούσα οδηγία για το σκοπό της ελεύθερης κυκλοφορίας.

(Τροπολογία 2)

Άρθρο 9, παράγραφος 3α (νέα)

>Κείμενο μετά την ψηφοφορία στο ΕΚ>

3α. Τα κράτη μέλη εξασφαλίζουν όλες τις απαιτούμενες εγγυήσεις ανεξαρτησίας των οργανισμών που ορίζουν ως κοινοποιημένους οργανισμούς (χρηματοοικονομικούς, διοικητικούς και άλλους), σε σχέση με τους κατασκευαστές ή τους προμηθευτές εξοπλισμού τους οποίους αξιολογούν.

(Τροπολογία 3)

Άρθρο 18, παράγραφοι 1 και 2

>Αρχικό κείμενο>

1. Η Επιτροπή επικουρείται από την επιτροπή που συγκροτείται δυνάμει του άρθρου 12 της οδηγίας 93/75/EOK του Συμβουλίου, της 13ης Σεπτεμβρίου 1993, σχετικά με τις ελάχιστες απαιτούμενες προϋποθέσεις για τα πλοία που κατευθύνονται σε θαλάσσιους λιμένες της Κοινότητας ή που εξέρχονται από αυτά μεταφέροντας επικίνδυνα εμπορεύματα που ρυπαίνουν(1) σύμφωνα με τη διαδικασία του παρόντος άρθρου.

>Κείμενο μετά την ψηφοφορία στο ΕΚ>

1. Η Επιτροπή επικουρείται από επιτροπή συμβουλευτικού χαρακτήρα που αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.

>Αρχικό κείμενο>

2. Ο αντιπρόσωπος της Επιτροπής υποβάλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παρ. 2 της Συνθήκης για την έκδοση των αποφάσεων που καλείται να λάβει το Συμβούλιο βάσει πρόταση της Επιτροπής. Κατά την ψηφοφορία στην Επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

(1) ΕΕ L 247 της 5.10.1993, σελ. 19

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, εάν χρειαστεί μετά από ψηφοφορία.

>Κείμενο μετά την ψηφοφορία στο ΕΚ>

2α. Η γνώμη καταγράφεται στα πρακτικά[semigr ] επιπλέον, κάθε κράτος μέλος έχει δικαίωμα να ζητήσει να καταγραφεί η θέση του στα πρακτικά.

>Κείμενο μετά την ψηφοφορία στο ΕΚ>

Η Επιτροπή λαμβάνει στο μέγιστο βαθμό υπόψη της τη γνώμη που εξέδωσε η επιτροπή. Ενημερώνει την επιτροπή για τον τρόπο με τον οποίο έχει λάβει υπόψη της τη γνώμη της τελευταίας.

>Κείμενο μετά την ψηφοφορία στο ΕΚ>

2β. Η επιτροπή συνεδριάζει δημοσίως. Δημοσιεύει τις ημερήσιες διατάξεις της δύο εβδομάδες πριν από τις αντίστοιχες συνεδριάσεις της. Εκδίδει πρακτικά των συνεδριάσεών της και καθιερώνει δημόσιο μητρώο των δηλώσεων των μελών της που παρουσιάζουν ενδιαφέρον.